KKNK • Kortom
Première: 4 Augustus
Die pad na ‘n man se grond is deur sy heining
Regisseur en skrywer GAERIN HAUPTFLEISCH Redigeerder GYS LOUBSER Met BRENDON DANIELS, WALDIMAR SCHULTZ en STEPHANIE HOUGH
Karel kies kortpad deur Damian se werf. Die ontmoeting skop af op ‘n onaangename noot, maar ‘n meer persoonlike gesprek lei tot die beseffing dat die mans baie in gemeen het. Kortpad is ‘n eksplosiewe interaksie tussen twee middeljarige mans.
Première: 11 Augustus
Die kritikus is klein, maar kwaai
Regisseur en skrywer CARLA SMITH Kamera en redigeerder EVA DU PREEZ Vervaardiger en redigeerder WYNAND KOTZÉ
Met ALBERT PRETORIUS en ROELINE DANEEL
‘n Jong paartjie bring hulle eersteling huis toe. Nappy Blues is‘n kort en komiese blik op ouerskap … uit ‘n unieke perspektief.
MARKUS EN DIE SON
Kan ek jou ‘n storie vertel?
Regisseur en skrywer PHILIP RADEMEYER Kamera en redigering KOBUS MARX Produksie, stelinkleding en stilering MARYKE NEL Met WILHELM VAN DER WALT
Markus word wakker in sy woonstel in Kaapstad. Met ‘n blik op die toekoms, dink hy terug aan sy verlede en hoe h yen sy vrou saam hier beland het, en hoe onwaarskynlik dit is dat twee mense mekaar ontmoet en ‘n lewe saam begin. Die kortfilm is verfilm as een skoot sonder enige snitte of redigering, ‘n Kortfilm oor die oomblik net ná ‘n mens wakker word.
Daar is genoeg plek vir “ander” in die hemel en op aarde
Skrywer en regis seur VINETTE EBRAHIM Kamera en redigeerder PIETER LOMBARD Choreograaf en artistieke konsultant CINDA EATOCK Met THEODORE JANTJIES, FAIZ DALMAN en KEVIN NARAIN
Cardo soek aanvaarding in ‘n wêreld wat dit moeilik maak. Maar vir elke Cardo is daar ‘n hemel.
Première: 1 September
STUUR GROETE VIR FANIE
‘n oneindige hamsterwiel van uitermatig vriendelike hoflikheid
Skrywer MARELIZE VILJOEN Regisseur, kamera en redigeerder STEFAN BENADÉ Met MARELIZE VILJOEN, KARLI HEINE en ELISHA ZEEMAN
Twee kennisse loop mekaar in die parkeerarea van ‘n winkelsentrum raak en voel sosiaal verplig om met mekaar te gesels. Hoe kan hul die ongemaklikheid ontsnap?
Première: 8 Augustus
Die self teen inperking
Konsep, choreografie en verfiliming FIGURE OF 8 DANCE COLLECTIVE MET GRANT VAN STER en SHAUN OELF
‘n Storie van hoop en vrede ten spyte van die verlies van vryheid. ‘n Nie-verbale dansfilm wat die sielkundige impak van fisiese inperking verken.
Première: 15 September
‘N DAG VIR ‘N OOMBLIK
Frank Visser se gunstelling dag
Skrywer HILLÉTJE MÖLLER BASHEW Regisseur en redigeerder ZEE BASHEW Kamera LEOPOLD FRECHOW Stelinkleding MARIJDA KAMPER Met GERBEN KAMPER en HILLÉTJE MÖLLER BASHEW
Frank is n eksentrieke man wat antiekeware en beligting verkoop. In ‘n skynbaar ordinêre dag in Frank se lewe is daar magiese oomblikke wat die da gen elke dag spesiaal maak.
Première: 22 September
Waar is jy veilig?
Skrywer SONÉ ROSSOUW Regisseur GREGG PETTIGREW Kamera en redigeerder LEON ROSSOUW Met SONÉ ROSSOUW
In die riller daag ‘n jong vrou by haar huis op en vind ‘n lint aan haar hek vasgebind. Dit is nie die eerste keer nie. Is sy regtig in gevaar of is dit haar verbeelding?
Première: 29 September
Regisseur, skrywer, kamera en redigeerder NICO SCHEEPERS Vervaardiger en musiek GIDEON LOMBARD
Met CINTAINE SCHUTTE en RICHARD SEPTEMBER (se voete)
‘n Jong vrou gaan vir die eerste keer ná ‘n liefdesteleurstelling op ‘n romantiese afspraak. Sal die ontmoeting haar hoop vir ‘n veilige verhouding herstel? ‘n Komedie van voete met hart.